e)

Tootmismeetod: Esimese lause järele lisatakse järgmine lause: „Värske tagasingi ostmisel tagab kauba vastuvõtukontroll soovitud kõrge kvaliteedi lõppfaasis.” Lausest kaks saab seega lause kolm, lausest kolm saab lause neli, lausest neli saab lause viis, lausest viis saab lause kuus, lausest kuus saab lause seitse, lausest seitse saab lause kaheksa. Kolmandas lauses kustutatakse „käsitsi” ning „suured vaadid” asendatakse „mahutitega”. Neljandas lauses asendatakse „eemaldatakse moodustunud soolveest ja puhastatakse soolast” sõnadega „eemaldatakse soolveest”. Viiendas lauses lisatakse sõna „järgnev” ette sõna „nüüd”, „kahenädalane” asendatakse sõnaga „mitmepäevane”, sõna „kuivlaagerdamine” järele lisatakse „(valmimine)” ja „restidel” kustutatakse. Kuues lause asendatakse järgmisega: „Suitsu sinkide suitsutamiseks saadakse tellistest müüritud tulekolletes. Sinki suitsutatakse suitsutusahjudes või suitsutuskambrites 20 °C kuni ca 30 °C juures. Seda suitsutatakse vähemalt nädal aega Schwarzwaldist pärit okaspuidu ja saepuruga.” Seitsmendas lauses asendatakse „kuivamisaste, mis on ca 20–25 %,” sõnadega „kuivamisaste on ca 25 %” ja kustutatakse sõna „vastab”. Seitsmenda lause järele lisatakse järgmine lause: „Vee ja valkude suhe kehtib kogu singi kohta.” Selgitus: Toodet „Schwarzwälder Schinken” ei soolata enam „vaatides” peamiselt hügieenilistel põhjustel ning tööergonoomika põhjustel ka mitte enam puuvaatides või muudes ebapraktilistes mahutites, vaid roostevabast terasest mahutites, mistõttu tuli muutunud tootmisviisi arvesse võttes teksti vastavalt muuta. Toote „Schwarzwälder Schinken” tootmise oluline tunnusjoon on soolamine. Seejuures hõõrutakse soolamissool singi välispinnale. Varasemalt tehti seda käsitsi. Kuna vahepeal on mõnes ettevõttes sinkide soolamiseks kasutusele võetud raputussõelad, on vaja spetsifikaadi vastavat punkti muuta. Kõnealust, üksnes tehnilisel muudatusel põhinevat asjaolu võetakse arvesse sõna „käsitsi” väljajätmisega. Seejuures on oluline, et soolamine lihasesse soolvee süstimisega ei ole mingil juhul lubatud ega vasta spetsifikaadile. Seni kehtinud spetsifikaadi kohaselt oli ette nähtud kahenädalane kuivlaagerdamine; tootmismeetodi täiustatud raamtingimuste tulemusena ei ole vajalike maitsetulemuste saavutamiseks enam kahenädalast kuivlaagerdamist vaja ning seega võimaldatakse spetsifikaadi muutmisega toomisettevõtetele suuremat paindlikkust. Nõue, et suitsutamine toimuks Schwarzwaldist pärit okaspuidu või Schwarzwaldist pärit okaspuu saepuruga, vastab juba ammu kehtivale tootmisviisile ning on täiendavaks selgituseks sellele, et ei ole lubatud kasutada lehtpuitu või lehtpuu saepuru (vt eespool punkt b). Ligikaudu 25 %-line kuivamisaste vastab juba senisele käsitlemisele; siinkohal täpsustatakse vahemikuks 20–25 %. Vee ja valkude suhe kehtib kogu singi kohta. See oli vajalik, kuna senise spetsifikaadi kohaselt oleks näiteks olnud võimalik, et viis kilogrammi kaaluva singi väiksem jaotustükk ei vasta teatavatel juhtudel ettenähtud vee ja valkude suhtele. Seepärast on oluline täpsustada, et vee ja valkude suhe kehtib kogu singi kohta. See on vajalik, kuna terve singi üksikutes osades on liha pH-väärtus erinev. Näiteks on „pähkeltükis” pH-väärtus kõrgem kui „ristluutükis”, millest tulenevalt on „pähkeltükis” vee ja valkude suhe kõrgem kui „ristluutüki” piirkonnas.